9 fevralda Isroilning Tel-Aviv shahridan sharqqa tomon joylashgan Petax-Tikva shahrida noma’lum kimsa odamlarga hujum qildi. Hujum oqibatida 4 kishi jarohatlangan. Jerusalem Post nashrining yozishicha, hujum mahalliy bozorda sodir etilgan. Uch kishi o‘qotar jarohat, yana bir kishi pichoq jarohati olgan. Jabrlanganlarning barchasi shifoxonaga yetkazilgan. Bosqinchi voqea joyida qo‘lga olingan. Ushbu hodisa yuzasidan tergov olib borilmoqda. Ba’zi OAVga ko‘ra, bosqinchi falastinlik bo‘lgan.